LidanRubinov/Halacha-QA huggingface dataset:
שאלה: מעשר כספים: יש לי מספר שאלות בנוגע למעשר כספים: 1. על מנת שזה אכן ייחשב מעשר כספים, האם אפשר בכל חודש להפריש מעשר, ולשים בצד- ובסוף תקופה מסויימת לקחת הכל ולתרום? 2. בנוסף- לפי ידיעתי אפשר להשתמש במעשר גם לצרכיי (לדוגמא לקניית ספרי קודש וכד ). האם אפשר לשמור את הכסף בצד בשבילי כל חודש, עד שיהיה לי שימוש שמצדיק אותו (כלומר- עד שאצטרך לקנות ספרי קודש וכד )?
תשובה: לך. יש מצווה לתת צדקה. צדקה צריך לתת למי שזקוק לכסף הזה. מצווה גדולה יותר לתת לבני המשפחה שלך, אם מישהו זקוק לכסף, אם לא לבני המשפחה אז לבני העיר, ואם לא לבני העיר אז לכל עני שזקוק לכסף. חכמים קבעו שמידה טובה היא, לתת צדקה בשיעור של "מעשר" מההכנסות, כלומר: עשרה אחוזים. אפשר לתת צדקה פעם בשנה, ואפשר כמה פעמים. לפי הרמב"ם ב"שמונה פרקים" נראה שיותר טוב לתת יותר פעמים סכום קטן מאשר בפעם אחת סכום גדול. קניית ספר קודש לשימוש הרבים- יכולה להחשב לצדקה, אבל קניית ספר קודש לצורך עצמך- איננה צדקה.
שאלה: גידין תפילין: בני התחיל להניח תפילין בשבוע שעבר ( חודש לפני הבר מיצווה) ובאחד הימים, כשהוא שמר את התפילין של ראש בקופסא, אחד החוטים הלבנים (גידין של התפר שיוצאים למעלה) התקפל ונראה שנבר כי לא ניתן ליישר אותו. רציתי לדעת אם זה פוסל את התפילין. קנינו ב ה תפילין מהודרים.
תשובה: אין כל בעיה שהגיד התקפל ברכה והצלחה. ירון דוראני.
שאלה: קיצור השם: האם אדם שמקצר את שמו מקצר את חייו? קוראים לי אוריאל ואני רוצה לקצר לאורי.
תשובה: לך אינני יודע. הערות: 1. בשינוי שאתה רוצה לעשות אתה מוריד את שם הקב"ה וזה הרבה יותר בעייתי. 2. לדעתי כל שינוי עלול להביא דברים לא טובים לאדם. דוד לוי
שאלה: גלאט עלים: האם יש הבדל בטיב הנקיות מחרקים בין גלאט עלים בכשרות הרב אפרתי ומהדרין ירושלים לבין עלי גלאט באישור העד"ח
תשובה: לאחרונה בדקנו במעבדה שלנו קרוב ל 20 חברות, ואנו מפרסמים את החברות שעומדות בנהלי הכשרות של הרבנות הראשית לישראל. ניתן לראות את העדכון על כך בקישור המצ"ב
שאלה: ביטולה היא קיומה: רציתי לשאול מהיכן מגיע האמירה "ביטולה היא קיומה"? ומה המשמעות שלה. ב
תשובה: לך, רבי יהודה הנשיא - עורך המשנה קבע שכדי שהתורה שבעל פה תשמר בגלויות השונות צריך לכתוב אותו למרות האיסור. לכן הוא עבר על האיסור לכתוב תורה שבעל פה כדי שתתקיים בידי עם ישראל בגלות. בהצלחה דו דלוי
שאלה: השבת אבידה: מצאתי טבעת לפני שבוע, לא נישואים. נראית פשוטה שלא עולה הרבה כסף (לא ניראת מכסף או זהב). השארתי 2 מודעות על תחנות אוטובוס קרובות. אך אני חושבת שיוציאו את המודעות (כשטליתי אחת יום למחורת היא כבר לא הייתה שם) זה אזור שאני לא מגיעה אליו ואין לי אפשרות לדעת אם המודעה עוד שם או לא. רציתי לדעת מה עוד אפשר לעשות? ואם מותר להשתמש בטבעת ואם כן אז אחרי כמה זמן?
תשובה: מכיוון שאין לטבעת סימנים   יש להניח שהמאבד התייאש ממנה, ואף מודע לכך. במקרה כזה את זוכה בטבעת והיא שלך. גם אם מניחים שהטבעת הגיעה לידייך לפני שנודע למאבד ת, דבר המגדיר את המציאה, כאבידה שלא מדעת, ואין המוצא זוכה באבידה   במקרה שלך, ניתן גם כן להשתמש מיד בטבעת. האחרונים פוסקים שאבידה שאינה חפץ ייחודי, מותר להשתמש בה, שכן אם באחד הימים יימצאו הבעלים, ניתן יהיה לפצותו בשווי של האבידה, ולא איכפת לו דווקא מהחפץ המסוים שאבד. לסיכום: עשית מאמצים לפרסם את האבידה, ומכיוון שהבעלים לא נמצאו, את יכולה להשתמש בטבעת.
שאלה: מליחה: א. האם על מנגל חשמלי ביתי שעובד עם סלילים חשמליים (מה שמוכרים היום בחנויות כמנגל חשמלי עם גוף חימום) מותר לצלות כבד? ב. האם יש בעיה להתשמש בכלי פורצלן או חרסינה (אשמח לקבל פרוט) למליחה לדבר אחר אחרי המליחה? ג. בחנויות שמוכרות כבד טרי יש תאריך של 5 ימים מרגע השחיטה שזה מותר בשימוש האם אין כאן בעיה - כמובן זה בהכשרים מהודרים ולכן השאלה נובעת. אשמח לקבל תשובות מפורטות, אני מעביר שיעור בכשרות ואילו חלק מהשאלות שהקהל שאל.
תשובה: יש הרבה ספרים טובים שבהם יש תשובות על השאלות הללו. הכשרות כהלכה - הרב אדרעי מדריך הכשרות המעשי - הרב רבינוביץ ואכלת ושבעת- הרב קנוהל 1. כן 2. לא הבנתי את השאלה 3.
שאלה: קשיים עם אמא: כבר הרבה זמן שהקשר שלי עם אמא הוא "על הפנים" כמו שאומרים. אני ואמא שלי מאוד שונות, היא באה מבית חילוני ואני ב"ה התחזקתי מאוד בשנים האחרונות. אני מרגישה שהיא מתביישת בי, לדוגמא- היא לא כ"כ אוהבת להתסובב איתי ברחוב כשאני לובשת "שקים" בשיא החום של הקיץ, היא מתביישת לספר לחברותיה החילוניות שהבת שלה הולכת לעשות שירות לאומי וממש לא חשבה על להתגייס לצה"ל, היא נעלבת בחתונות מעורבות שאני מסרבת לרקוד ועוד הרבה מקרים אחרים. עצוב לי שהיא מרגישה שהיא קיבלה "עונש" שיש לה בת דתיה. עוד יותר עצוב לי שאכפת לה מה המשפחה המורחבת חושבת (אף הם חילונים), החברות, הסביבה וכו. אני מרגישה שאני מאבדת את הקשר שלנו, את הבן אדם שהכי אוהב אותי בעולם (וברור לי שהיא אוהבת אותי). אין לי חשק לשוחח איתה כבר, לספר לה איך עבר עלי היום. כמובן שזה פוגע בכיבוד ההורים שלי-איך אפשר למלא את הרצון של אדם שמתבייש בי ומנסה לגרום לי לא לממש את רצונותי וחלומותי?! אני נקרעת בין הציווי לכבד את הורי לבין המצוות האחרות המוטלות עלי-וזה פשוט מעציב אותי. אני רוצה למלא את רצון ה אבל מרגישה שאני מוותרת על אמא. מה לעשות?
תשובה: הדברים שאת כותבת - נוגעים ללב, ומעוררים הערכה רבה כלפיך. את רואה את המציאות במבט מאוד בוגר ואחראי. את מסוגלת לראות את המורכבות בקשר של אמא שלך אתך. את יודעת להבין ולהרגיש את הקושי שיש לאמא שלך אתך אבל גם את האהבה הבסיסית שהיא חשה כלפיך. הדברים הללו מעידים על בסיס רגשי בריא וחזק שיש לך עם אמא שלך - למרות הקשיים הגדולים שיש לכם בהתנהלות המשותפת. לכן נראה שהדבר הנכון הוא לשוחח ביניכם על המצב הזה. זו צריכה להיות שיחה שלא נעשית פתאום ולא דרך אגב, אלא לאחר שאת קובעת איתה מקום וזמן לשיחה חשובה ביניכם. שיחה ששתיכן מתפנות עבורה מכל עיסוק אחר. השיחה הזאת חייבת(!) להיות חיובית (כל מה שאת כותבת כאן מוכיח שאת רואה את הדברים הטובים באמא שלך, לכן את יכולה להתחיל את השיחה בכך שאת יודעת שהיא אוהבת אותך, שאת מבינה שקשה לה עם סגנון החיים שלך.). בענין  כיבוד הורים, את צריכה להדגיש שדווקא כבחורה מאמינה חשוב לך מאוד קשר טוב עם ההורים. תסבירי שיש לך מצוות  כיבוד הורים  ואת רוצה לקיים בדרך הכי שלמה שמתבטאת בקשר עמוק וחזק עם אמא שלך. את צריכה לומר לה לקבל אותך כמו שאת. תני לה דוגמאות ממשפחות אחרות, שם אחד הילדים חזר בתשובה והדבר לא פגע אלא להיפך רק חזק את הקשר המשפחתי. אני בטוח שכאשר אמא שלך תשמע עד כמה את יודעת שהיא אוהבת אותך, והיא תחוש כמה הקשר הטוב ביניכם חשוב לך - היא תרגיש רצון עז להענות לציפיות הטובות שלך ולהחזיר אהבה על אהבה - שיחה כזאת היא הפתח הטוב ביותר לשינוי הקשר ביניכן.
שאלה: כשרות תה טווינינג: יש לי 2 סוגי תה מאנגליה של חברה ידועה מאוד בשם TWININGS ורציתי לדעת האם אפשר לשתותם הסוגים הם Lady Grey Tea Earl Grey Tea (אני יודע בוודאות שהתה הרגיל של החברה הזו נמכר בארץ עם מדבקה מיוחדת עליה מצויין שהמוצר תחת כשרות של בד"ץ לונדון)
תשובה: באתר של החברה הם כותבים שיש להם הכשר של בית דין לונדון. אבל אני לא מצאתי את החברה ברשימת החברות הכשרות של בית דין לונדון. h_results בעלי תה אין בדרך כלל בעיה של כשרות. וזה בתנאי שהרכיב היחיד שיש במוצר הוא עלי תה. אבל במידה ויש בתה תמציות טעם זה מהווה בעיה קשה של כשרות וצריך להקפיד על כשרות ברמה טובה.
שאלה: ויטמינים, פרנטל של חברת ויטה: האם כדורי פרנטל של חברת ויטה כשרים?
תשובה: אנו ממליצים להשתמש בתרופות ותוספי מזון עם הכשר. כמעט כל סוגי החומרים ואלו יש חברות עם הכשר. איני מכיר את החברה הזאת, ולא ציינת האם יש לו הכשר או לא. הבעיה העקרית שיש בסוג זה של כדורים היא חומר חלבי המופק מחלב גוי שמו "לקטית" או כל שם של מילה הדומה למילה זו.
שאלה: נעליים עם סקוטצ ים: הרב. כשנועלים נעליים עם סקוטצ ים (סנדלים), האם הסדר הוא כמו בנעליים עם שרוכים (נעל ימין, נעל שמאל, סקוטצ שמאל, סקוטצ ימין)?
תשובה: לך כן דוד לוי
שאלה: שליחות מצווה: נסעתי לחול וקיבלתי מדוד שלי כסף שליחות מצווה שאני יהיה שליח מצווה ושאני יחזור אני ישים את הכסף לצדקה אבל איבדתי את הכסף אז אני לא יודע מה לעשות?
תשובה: קח מכספך כסף אחר באותו סכום ותעדכן בכך את הדוד, ותיתן אותו כשתחזור לייעוד שביקש הדוד. בהצלחה!
שאלה: סדר ברכות אחרונות: הרב, כשאכלתי גם מאכל שברכתו שהכל וגם מאכל שברכתו מזונות בשיעור של ברכה אחרונה, האם לברך קודם על המחיה או בורא נפשות? אשמח לקבל מקורות לעיון.
תשובה: מקדימים  על המחיה  ובסוף מברכים  בורא נפשות  הסברים ומקורות, עיין בקישור
שאלה: שם שני לילד: כבוד הרב אני נמצאת בהריון ב"ה עם בן ולאחרונה בעלי ואני התחלנו לחשוב על שמות. בחרנו שם ישראלי-תנכ"י לתינוק שעתיד להיוולד בע"ה. הוחלט מבעוד מועד שהסנדק יהיה אבא של בעלי ועל כך לא ערערתי (ענייני כבוד במשפחה- נכד זכר ראשון וכו ) אך אני מעוניינת לקרוא לילד בשם שני על שם אבא שלי שיחיה שלא זכה להביא לעולם בנים זכרים, אלא רק בנות וזהו נכד ראשון שלו. האם יש בעיה בשני שמות לילד? יש לציין שהשם שבחרנו הוא השם שבו ייקרא הילד ושמו של אבי יצויין רק במעמד טקס הברית ובתעודת הזהות של הילד. ושאלה נוספת- האם יש חשיבות דתית הלכתית לסנדקות? מה המשמעות של התפקיד, אם בכלל יש כזו? ויום נעים.
תשובה: ראשית, ברכות ללידה קלה ובריאה, ושתזכו לגדלו לתורה לחופה ולמעשים טובים, מתוך בריאות ושמחה. אין שום בעיה עם שני שמות לאדם, וכך נהגו רבים וטובים בכל הדורות. הרב קוק נקרא "אברהם יצחק", ובנו נקרא "צבי יהודה", וכן רבים וטובים. הסנדק, הוא המחזיק את התינוק הנימול על ברכיו, נחשב כאחד השותפים למצוות המילה. נוהגים, שהסנדק יהיה אדם מכובד וצדיק, מכיוון שאליהו הנביא נמצא על פי המסורת בזמן המילה, ויושב עם הסנדק על הכסא. על פי המסורת, מצווה זו מביאה לסנדק ברכה, לכן יש מקפידים שלא לתת לאדם אחד להיות סנדק אצל שני אחים, כדי להרבות את הברכה לאנשים נוספים (שולחן ערוך יורה דעה סימן רסה, יא). אף כי המצווה של הסנדקאות היא חשובה, ומביאה ברכה לעוסקים בה   אולם אין בזה השפעה על התינוק, מעבר לעובדה שכדאי שמעשה מצווה ייעשה על ידי אנשים טובים, ישרים וצדיקים ככל הניתן.
שאלה: חלום: חלמתי חלום שקצת מטריד אותי ואשמח לשמוע מה זה אומר אספר לך את כל החלום במפורט חלמתי שאני נמצאת באיזור הבית שלי ופתאום כאילו מתחיל משהו שנראה כמו סוף העולם כאילו העולם נופל לתוך בור והכל מלא מלא מים ואני מחפשת את המשפחה שלי ולא מוצאת כאילו הכל נעלם ואני בוכה ממש בוכה כל החלום ואומרת לאמא שלי איפה אבא מה איתו ואז אני פתאום מדברת עם אבא שלי ואומרת לו ראית ניצלנו בזכות הקב ה ניצלנו ואז הוא אומר לי שהבן זוג שלי לא ניצל והוא מת ( הבן זוג שלי שמו ניסים ואנחנו ביחד כבר שנתיים.אוטוטו חתונה) ואז אני אומרת לו למה מה הוא לא צדיק? למה הוא לא ניצל בגלל שהוא לא שומר שבת ואז אני זוכרת שבחלום אני לא מפסיקה לבכות ואני רואה מלא מלא אנשים סביבי ואני אומרת איפה כולם יש פה הרבה אנשים שניצלו אבל לא כולם ואז אני מתחילה לשאול על כל מיני בני משפחה שלי מה קורה איתם ועדין אני רק בוכה כל החלום.זה בעצם מה שאני זוכרת מהחלום אני יודעת שזה נשמע קצת הזוי אבל זה באמת מה שחלמתי ממש במדויק. אשמח לשמוע לדעתך. יום טוב:)
תשובה: אכן, חלומות אודות המוות מטרידים ומפחידים, אולם הפרשנות שצריכה להינתן לחלום צריכה להיות חיובית, חכמינו ראו בחלומות על המוות לאו דווקא דברים שליליים. בנוסף מצרף לך דברים שכתבתי בעבר כאן: חלומות נובעים מסיבות שונות, במקרים רבים אדם חולם על הדברים שמטרידים אותו ביום, או דברים שנמצאים בתודעתו ולא מעיזים לצאת החוצה ביום והם פורצים בלילה. בדרך כלל לא כדאי להתייחס לחלומות ברצינות שהרי חלומות שווא ידברו,עליך לחזק את רוחך ונפשך ולהשתדל להתעלם. עליך להתעסק בדברים חיוביים ושמחים לתרום לחברה לעשות צדקה וחסד למלא את עולמך בעשייה חיובית, לפתח את המבט הטוב והחיובי על העולם, והתודעה שלך תתמלא בעושר רוחני שיפרוץ בשמחה ובטוב גם בלילה. אולם אם החלומות מטרידים אותך מאוד כפי שאני מבין ממך כדאי להתייחס אליהם. אני אציע מספר דרכים להתמודדות עם חלומות כפי שמובאים בדברי חכמינו: א. כדאי לומר לפני השינה קריאת שמע, ובברכת המפיל ישנה תפילה על הרחקת חלומות רעים. ב. אם כבר חלמת חלום רע,ניתן לעשות הטבת חלום על ידי שלושה אנשים, או לומר נוסח הטבת חלום בשעת ברכת כהנים. ג. במקרים של תחושה מאוד קשה ניתן לצום תענית חלום. ברכה והצלחה. ירון דוראני
שאלה: כללי: האם מותר לקחת בסוף הנופש. במלון את מה שיש בחדר לשימוש כמו עטים מגבות סבונים וכו
תשובה: דברים שנשארים לאורחים אחרים, ודאי אסור לקחת בלי רשות. זה גזל: עטים, מגבות וכד  גם לא ניר טואלט או טישו, כך גם דפי נייר, נרות, גפרורים, תה, קפה וסוכר וכו  - אלו מיועדים לטובת האורחים בחדר, אבל מה שנשאר, מיועד לאורחים הבאים אחריכם, לכן אם לוקחים, גוזלים את רכוש המלון. דברים שממילא יזרקו אותם - סבון משומש, שמפו משומש וכד  ודאי אפשר לקחת. בכל מקרה - הכי נכון לשאול את בעל הבית, בעלי המלון או נציגיהם, לקבל רשות לכל מה שרוצים לקחת. אני אישית סבור שכדי לרסן את תאוות הרכוש שלנו עדיף להרגיל עצמנו שלא לקחת שום דבר - כך מסיימים את הנופש בתחושת הערכה עצמית: "אני לא איש קטן שמנסה  להתעשר  מכמה סבונים וניירות".
שאלה: כשרות מוצר: האם משקה ויטמנים קלמדין של חברת סופהרב כשר? אין שום חותמת על המוצר אבל החברה אומרת שהרב זרצקי מאשר. האם זה מהדרין? למשקה יש טעם.
תשובה: שתי אפשריות: 1.שהחברה תביא לך את המספר של אותו רב ותדבר איתו. 2.שהחברה תשלח לך תעודה חתומה של הרב שהם טוענים כי הוא נותן על חומר זה הכשר.
שאלה: עלי חסה: הירקן שבשכונתנו מוכר עלי חסה הנארזים ע"י חברת - "יקם - " ירקות קטיף מהדרין" בהשגחת רבנות ירושלים, הרב יעקב אביטן,ו הרב אפרתי. כיצד לבדוק ולנקות ירקות עלים מחברה זו יצויין שבגב השקיתנרשם: "בחזקת אינם מוחזקים בתולעים.לכן יש לשטוף היטב את הירקות תחת זרם מים חזק ולאחר השטיפה אין חיוב לבדוק.".
תשובה: מצ"ב קישור להנחיות המעבדה לירק עלים
שאלה: מי שטיפה בפתח הבית.: האם ראוי להימנע משפיכת מי שטיפת הבית אל פתח הבית מחשש לשד שנמצא במים ויעמוד בכניסה? חברה אמרה לי שזה מופיע בתיקוני הזוהר. אודה לתשובה.
תשובה: עיין בתגובה שכתבו לשאלה זו, שמקור דבר זה הינו מהזוהר הקדוש, והמזוזה בפתח היא התיקון והשמירה לדבר זה. ברכה והצלחה.
שאלה: בשר ודג: לכבוד הרב! אחי חימם במיקרוגל דג. לאחר עשרים דקות, חיממתי במיקרוגל עוף עם אותו כיסוי פלסטיק בו אחי כיסה את הדג. לאחר החימום יש נוזלים בכיסוי, אך יתכן שבמשך עשרים הדקות שחלפו רוב הנוזלים טיפטפו מהכיסוי על צלחת המיקרוגל (אנו משאירם את הכיסוי לאחר החימום במיקרוגל). האם מותר לאכול את העוף?
תשובה: יש לנו כלל ש"אין בבליעת כלים משום סכנה. ולכן במידה והכלים שציינת היו יבשים אז מותר. אבל במידה ונשאר לחלוחית של דג אז צריך לבדוק האם היה 60 כנגדו.
שאלה: מונותאיזם: לרב 1.כיום מתקיימות בעולם שלוש הדתות המונותאיסטיות זו לצד זו בהיקפים גדולים,כשכל אחת מהן טוענת טענות פומביות הסותרות את טענות שתי הדתות האחרות.על מה,לדעת הרב,מעידה המציאות הזו? 2.היכן ניתן לעיין בפולמוסים בין שלוש הדתות האלו? 3.מדוע,לדעת הרב,חלק ניכר מעם ישראל רוחש הערצה רבה לאר"י למרות שבעצם תורתו לא נלמדת בהיקפים גדולים ואף ליהפך?
תשובה: השאלות שלך "גדולות" על אתר קטן מעין זה. א. כבר כתבו ראשונים שיש לשים לב לשתי המשמעויות של הדתות הגדולות. הראשונה שבהן היא דווקא המשותף   חוזקה ותוקפה של האמונה באל אחד, שהוא אדון הכוחות כולם. זו בשורה גדולה לעולם, ומעבר מעולם מיתולוגי של מלחמות אלים וכוחות לאחדות משמעותית. השניה- היא המחלוקת מיהי "דת האמת" מתוכם. אני לא צריך להבהיר מה אני חושב. ב. הפולמוסים האלה נערכו לאורך הדורות כולם, ואולי כדאי להתחיל מכאן: ג. ההערצה לאר"י נובעת לא מכמות העוסקים בתורתו, אלא ממהות התורה   העיסוק באלוקות, בהתגלותה, בגשר שבין האין-סוף המוחלט ובין העולם הממשי המוגבל שלנו, וכדו. יש הערצה גדולה לעצם ההתמודדות עם אתגרים אלה, אף שבודדים מבינים את משנת האר"י.
שאלה: סגולה: האם יש נוסח מסוים לסגולה לזוגיות טובה?
תשובה: זוגיות טובה זה המון עבודה על המידות, זה הנוסחה והמתכון להצלחה! יש סגולה בשם המקובל האלוקי הרב מרדכי שרעבי ע"ה: כשאומרים " עליכם" בליל שבת, לא לומר את הבית האחרון "בצאתכם ל ". ממליץ לכם ללכת יחד להרצאות על זוגיות. יש כנסים של "בנין שלם" שהם טובים, יש רבנים ויועצי נישואין מומחים שמעבירים שיעורים וסדנאות בנושא זה, כדוגמת הרב מאיר בזק ממעלות. בהצלחה רבה!
שאלה: כשרות: האם דג טונה של ספיר דגים קפוא בהכשר רבנות אשקלון הרב שנאור רווח מהדרין אפשר לסמוך על המהדרין?
תשובה: במידה והוא עם הכשר של הרב רווח אז ניתן לסמוך
שאלה: דחוף מאוד, חחב נכרי בחול: היי יש לי שאלה, אני ברגיל אוכלת שוקולדים מחלב נכרי, כמובן אם זה כשר. השאלה שלי אם אני נמצאת בחול ויש מאכל מוכר שיש אותו גם בארץ, לדוגמא סניקרס, פרינגלס, פיטנס וכו. אני יכולה לאכול? זה הרי יוצר באותו קו ייצור. ובארץ אני אוכלת את המאכלים הללו. מראש ליטל
תשובה: וברכת ד  א. אין לנו ידיעה שזה אותו קו יצור, יתכן שבחו"ל מכניסים תוספות ומשפרי טעם וריח, שהם אינם כשרים, ולקו הייצור המיוחד לארץ או בכשרות, אין תוספות אלו. ב. בארץ לא ידוע לי שמכניסים חלב עכו"ם, רק אבקת חלב עכו"ם, ויתכן שבחו"ל מכניסים ממש חלב עכו"ם. בהצלחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שס והבית היהודי:! רציתי לשאול משהו שלא כ"כ רלוונטי לגבי אבל עדיין מסקרן. יש לנו ב"ה את הרב עובדיה יוסף שאמר שצריך להצביע ולתמוך בשס ומצד שני יש לנו את הבית היהודי. אז איך ההצעבה והתמיכה לבית היהודי מסתדרת עם העובדה שגדול הדור אמר אחרת? רק חשוב לי מאוד לציין שהשאלה שלי לא באה לשלול, ההפך - אני באמת רוצה לדעת את הצד האחר ואת הדעה האחרת.! :)
תשובה: לך, לאורך כל הדורות כמעט ואין נושא שבו אין מחלוקת בין חכמים וגדולי עולם. לדוגמא ענין פשוט כמו כמה נרות להדליק ביום שלישי של חנוכה לדעת בית הלל - 3 נרות לדעת בין שמאי - 5 נרות. למדו אותנו שבית שמאי היו חריפים יותר ואולי בעתיד גם תהיה הלכה כמותם. המשנה בענין אחר אומרת שככל שהדורות מתרחקים מבית המקדש ומהסנהדרין שישבה בלשכת הגזית כך מתרבות הדעות גם בהלכה. השאלה שאתה שואל איננה שאלה בהלכה אל בהדרכה ובהנהגה. אם בימי בית המקדש שאלות בהלכה למעשה הוכרעו בסנהדרין שבלשכת הגזית (כיצד לנהוג) הרי שאפילו אז ובודאי היום נשארו שאלות כאלו כדברים עליהם נאמר 70 פנים לתורה. ואסיים בדברי המשנה שאלו ואלו דברי אלוקים חיים. (ואם לנו קשה לקבל - זו בעיה שלנו.) ובציפיה לישועה דוד לוי הארה: אני מציע לך ללמוד הרבה משניות ובתוכם את מסכת הוריות וכך תראה כיצד ריבוי הדעות בין תלמידי חכמים הוא ברור ונפוץ ומביא עושר (ואושר) לעולם כמו שריבוי הגוונים בטבע מביא עושר לעולם
שאלה: גט דחומרא?: אני גרושה כשנתיים ורציתי לדעת אם קיום יחסי מין עם הגרוש הם תמיד מצריכים גט דחומרא או רק במהלך 3 החודשים הראשונים לגירושין? בנוסף, שמעתי שרק אם היתה חרטה או חוסר רצינות לגבי הגירושין ובני הזוג ביו במהלך 3 החודשים הראשונים אז זה מצריך גט דחומרא. לעומת זאת אם זה קרה אחרי ה 3 חודשים מתוך ודאות של 2 הצדדים שאין שום כוונה לחזור אז זה כמו עם כל גבר אחר. אם תוכל בבקשה לעשות לי סדר בעניים שאבין בדיוק מה ההלכה אומרת
תשובה: וברכת ד  כבר עניתי על שאלה זו, ומסקנת הדברים שעליך לפנות לבית דין באזור מגורייך ושהם יפסקו את הדין, מכיוון שיש מספר משתנים, וכל שינוי קל ישנה את הדין, על כן פני כעת לפני שהדבר יכול להסתבך ולסגור את הנושא הנזכר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: זוגיות: שמי בת 27,נולדתי. אני בקשר עם בחור בשם שנולד ב. אם הוא במזל שלי וזה בדרך לחתונה? כי אני יודעת שהוא מתחנן לעבור לגור בלונדון, וגם כרגע הקשר נותק כי הוא חושב שאני בוגדת בו. אשמח לקבל את עזרתך :) :)
תשובה: ב"ה, ככה לא מחליטים איך להתחתן, זה לא תלוי בשם ובתאריך, אלא בהתאמה השקפתית רגשית ומנטאלית, אשמח לעזור בפלפון 052-7710491 דני ארגמן
שאלה: מסורת: הרב, שמעתי שיהודים שבאו מגרבה הם כהנים, וסב מצד אבא הגיע מגרבה וכך הלאה דורות דורות, ויש אצלנו מסות שאבותינו היו כהנים, אך אנו לא, בגלל חטא כלשהו, וזה בטוח לא נישואין עם אישה גרושה. כי כולם נישאו באושר כידוע לנו, מה אוכל לעשות? יש מסורת שאבותיי היו.כהנים, אך סבי ואבי.לא עלו לדוכן ואבי טוען שזה בגלל חטא כלשהו, מראש, אריאל
תשובה: וברכת ד  מכיוון שיש מסורת אצלכם שאין אתם עולים לדוכן, אי אפשר לשנות את המסורת הקרובה למרות שהיה בג רבא מסורות אחרות, המסורת הקובעת היא זו שעוברת מאב לבן. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מה התוקף של התחייבות עסקית בעל פה: אני מנסה להשכיר את דירתי ברמת השרון מזה זמן רב. למותר לציין כי לא מזמן בדקה ה90 למרות התחייבות של הקונה. מאז פגשתי עוד קונה בגרנו מחיר ואף לחצנו יד. טרם התקבל ת כלשהו לבינתיים קונה פוטנציאלי שראה את הדירה מספר פעמים הציעה הצעה נוספת טובה יותר. האם מותר לי לבטל את לחיצת היד?
תשובה: בעלון:  שבת בשבתו  לשבת זו, הובאה שאלה כזאת בפינתו של הרב יוסף צבי רימון: שאלה: סיכמתי עם פלוני שאמכור לו את מכוניתי תמורת סכום מסוים, אך טרם חתמנו על הסכם. למחרת בא אלי אדם אחר, שרוצה לקנות את המכונית במחיר גבוה יותר. האם מותר לי לבטל את העסקה עם הראשון? תשובה: כיון שלא היה מעשה קנין בין המוכר ובין הקונה הראשון, ברור ששורת הדין היא שהמוכר יכול לחזור בו (שו"ע הרב הל  מכירה ומתנה א). אולם בגמרא (בבא מציעא מט,א) נחלקו רב ור  יוחנן, האם החוזר בו מסיכום שנעשה בעל-פה נחשב כמחוסר אמנה, ולהלכה נפסק כדעת ר  יוחנן, שהחוזר בו נחשב כמחוסר אמנה, ואין רוח חכמים נוחה הימנו (והוכיח הראנ"ח (סי  קיח) שאין זו  המלצה  בלבד אלא איסור). הראשונים נחלקו בהבנת שיטת ר  יוחנן: לדעת בעל המאור (כט,א) והרא"ש (ד,יד), ר  יוחנן עוסק במקרה בו לא היה שינוי בערך החפץ הנקנה ("חד תרעא"), אך אם ערכו ירד או עלה ("תרי תרעי"), יכולים הצדדים לחזור בהם מן הסיכום בע"פ. לדעת הרמב"ן (במלחמות שם), תוס  (ד"ה מודה) ועוד ראשונים רבים, גם אם היה שינוי בערך החפץ, החוזר בו נחשב למחוסר אמנה. למעשה פסקו השו"ע (חו"מ רד,ז) והרמ"א (סע  יא) כדעת רוב הראשונים, אולם הב"ח (יא) והש"ך (סק"ח) נטו לפסוק כבעל המאור (אם כי נשארו בצ"ע), וכך נראה שפסק הסמ"ע (סקי"ב). החת"ס (יו"ד רמו) כותב שלהלכה אנו נוקטים כדעת בעל המאור, וכך פסקו ערוה"ש (ח) ושבט הלוי (ד רו). את שיטת בעל המאור ניתן לבאר בשתי דרכים: א. בעל המאור עצמו כותב שכאשר היה שינוי במחיר "קלש ליה איסורא", כלומר: עדיין יש בעיה של שינוי בדיבור, אולם זו בעיה קלה שאינה מונעת את חזרת הצדדים. מדבריו עולה כי כאשר שווי החפץ לא השתנה, אך המוכר גילה שיש באפשרותו לעשות עסקה טובה יותר (כפי שמתואר בשאלתנו), האיסור לא הוקלש ואין לבטל את העסקה, וכך הסיק למעשה בשו"ת שבט הלוי (ז,רלו) בתשובת בן המחבר. אמנם, הוא מסייג וכותב שכאשר הצד השני אינו מפסיד (כגון שיכול למצוא בטירחה מועטה חפץ אחר), ניתן לבטל את העסקה, שאם לא כן "הרי זו מידת סדום". ב. הפרישה (סקי"א) כותב שב תרי תרעי  (שינוי השער) ניתן לבטל את העסקה כיוון שהמציאות היא זו שהשתנתה, ולא דיבורו של האדם. לאור כך, גם במקרה שלנו החזרה תתאפשר, כיון שהמציאות השתנתה (שהרי נוספו נתונים לא ידועים). כך עולה מתשובת החת"ס (חו"מ קב) העוסקת במקרה דומה, ממנה הסיק הפתחי חושן (ח, עמ  ג) כי "כל שינוי ענין שאילו היה יודע בשעה שגמר בדברים לא היה מתרצה למקח זה, חשיב כתרי תרעי" (ולפי זה מסתבר ששינוי קטן לא יוגדר כ תרי תרעי  ולא ניתן יהיה לבטל את העסקה). לסיכום: אם יש הבדל משמעותי במחיר יכול המוכר לחזור בו, כדעת החת"ס, ובודאי אם הקונה יכול למצוא רכב אחר בטרחה מועטה. אם השינוי קטן, מסתבר שאם המוכר יחזור בו הוא ייחשב כמחוסר אמנה. על אף האמור, הרב פיינשטיין (אג"מ חו"מ א,נח) מדגיש שגם כאשר מצד הדין אדם יכול לחזור בו ו"ליכא איסור בזה מצד מחוסר אמנה, אבל מעלה ומצוה ודאי יש בזה. שעל זה נאמר הקרא  ודובר אמת בלבבו  ".
שאלה: דחוף - לגביי חלב נוכרי: היי, יש לי שאלה ממש חשובה. בארץ אני אוכלת חלב נוכרי, בחול אני יכולה לאכול סניקרס, קליק וכו.? זה אותו קו ייצור? פירות וירקות אני יכולה? ועוד שאלה - אני כרגע בשוויץ- ציריך, אני רוצה להתפלל תפילת 18, איך אני אדע לאיזה כיוון להפלל? :)
תשובה: 1. לא אוכלים מוצרים שאין להם הכשר. 2. פירות וירקות טריים אפשר לאכול. 3. מתפללים למזרח. חזרי ל
שאלה: קריאת שמע שעל המיטה: האם אשכנזים אומרים קריאת שמע שעל המיטה אחרי חצות הלילה? ושבת
תשובה: אשכנזים וספרדים אומרים קריאת שמע גם אחרי חצות. ההבדל הוא בברכת המפיל. אשכנזים גם אחרי חצות אומרים ברכת המפיל כדרכם. ספרדים אומרים ברכת המפיל בלי להזכיר את שם ד.
שאלה: תפילה: בס ד זמן ק ש עבר, עדיין יכולה להתפלל? אם כן- תפילה כרגיל? ושבת
תשובה: וברכת ד  אפשר להתפלל, עדיף לקרוא ק"ש בטעמים, ויש שכר כקורא בתורה, אבל עדיין קוראים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: איך אפשר גם א-ל רחום וגם א-ל קנא?: איך בדיוק מסתדרים הניסוחים המליציים השונים של המקרא והסידור זה עם זה? "אל רחום וחנון", "ארך אפיים ורב חסד" עם "אל קנא", "פוקד עוון אבות על בנים" וכו?
תשובה: נקודת המוצא שלנו היא (דברים לב  ד): "הצור תמים פעלו, כי כל דרכיו משפט, אל אמונה ואין עול, צדיק וישר הוא" - בסופו של דבר, ד  פועל באמת וצדק. יש בתנ"ך מקרים רבים שממחישים את הרחמים ואת העדרם: יש דוגמאות לכך שד  מרחם ומבטל עונשים ויש דוגמאות לכך שד  מעניש בחומרה רבה מאוד. דרכי ד  מורכבות, צריך ללמוד בעיון ובהעמקה כל מקרה ומקרה ולהבין מדוע כאן פעלו רחמים וכאן לא פעלו רחמים. בנסיון להבין את גילוי הרחמים או מניעתם, חייבים להביא בחשבון את ההשפעה הרחבה של מעשי ד  - על העם כולו ואפילו על הדורות הבאים. על פי רוב רחמים מתגלים בעקבות בקשה או חזרה בתשובה. להלן מספר דוגמאות בולטות: עמ"י אחרי חטא העגל, מרים אחרי תפילת משה עבורה, אחאב כשהתאבל אחרי רצח נבות. יש מקרים של תגובה קשה, ללא רחמים: נדב ואביהו, המרגלים והמעפילים, חטא עכן.
שאלה: לגבי האתר והפייסבוק: 1)האם כבוד הרב עונה על השאלות גם בפייסבוק וגם באתר או רק באתר? 2)האם כבוד הרב יפסיק לענות על השאלות באתר בגלל הפייסבוק? אשמח לקבל תשובות מכבוד הרב ושיהיה לכבוד הרב יום טוב ושבת
תשובה: אין לי פייסבוק, בעיקר בשל העובדה שזה זולל הזמן הגדול ביותר, ואין לי זמן מיותר כדי שמישהו יזלול אותו. יש פייסבוק שאותו מנהלים בחורי הישיבה, והם מעלים את מה שנראה להם, ואם מישהו מגיב בפייסבוק ומבקש התייחסות שלי - הם מעבירים לי את הדברים.
שאלה: האם כבוד הרב ימשיך לענות על שאלות באתר: האם כבוד הרב ימשיך לענות על שאלות באתר למרות הקיצוצים שאמורים לעשות בישיבות ולמרות התקציב? סליחה על הטרדת כבוד הרב ושיהיה לכבוד הרב שבת
תשובה: לא הבנתי את השאלה. מה הקשר בין הקיצוצים בישיבות ובין השליחות הרבנית שלי? כדי להסיר ספק: אני לא מקבל פרוטה אחת או ת הנאה אחרת, משום סוג שהוא, מאתר כיפה.